OpenLLM-France/wikimedia huggingface dataset:
# Departament de Montserrat

El Departament de Montserrat fou un departament francès de la Catalunya integrada dins el Primer Imperi Francès de Napoleó I, quan aquest separà Catalunya del Regne d'Espanya. El departament de Montserrat fou creat el 26 de gener de 1812 i comprenia totes les terres travessades pel curs baix del riu Llobregat, el Penedès, el Vallès i el Maresme. Barcelona fou la prefectura del departament i Manresa i Vilafranca del Penedès les sotsprefectures.
El Departament de les Boques de l'Ebre i el Departament de Montserrat formaven la Baixa Catalunya, comandada per l'intendent Bernard François Chauvelin.
El departament desaparegué el 1814, quan França evacuà la península Ibèrica que havia estat ocupant des del 1807.

## Referències

* ↑ Soldevila i Zubiburu, Ferran. Història de Catalunya. 2a ed.. Alpha, 1952, p. 1278.
* ↑ Arnabat Mata, Ramon. La guerra del Francès: 200 anys després. PUBLICACIONS UNIVERSITAT ROVIRA i VIRGILI, 2012, p. 84. ISBN 8484242463.
* ↑ «Departament de Montserrat». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Departament del Ter
* Departament dels Pirineus Orientals
* Departament del Segre
* Departament de les Boques de l'Ebre

## Bibliografia

* HURTADO, V.; MESTRE, J.; MISERACHS, T., Atles d'història de Catalunya. Barcelona: Edicions 62, 1997. ISBN 84-297-4061-9

## Enllaços externs

* 269 - Catalunya-departament-francès a l'en guàrdia! de Catalunya Ràdio [vist el 2 febrer 2025]
# Emboloteri

Els emboloteris (Embolotherium, 'bèstia ariet' en llatí) són un gènere de brontotèrids que visqueren a Mongòlia i la Xina a finals de l'Eocè i principis de l'Oligocè. La seva característica més destacable és una gran protuberància òssia que sortia de l'extrem davanter del crani. Aquesta apòfisi recorda un ariet, cosa que li valgué el nom Embolotherium. El material fòssil inclou uns dotze cranis, diverses mandíbules i una varietat d'altres elements esquelètics de la formació d'Ulan Gochu de la Mongòlia Interior i la formació d'Irgilin Dzo de la Mongòlia Exterior.

## Referències

* ↑ Entrada «Embolotherium» de la Paleobiology Database (en anglès). [Consulta: 6 febrer 2025].
# Bertrand Barère de Vieuzac

Bertrand Barère de Vieuzac (francès: Bertrand Barère) (Tarba, 10 de setembre de 1755 - Tarba, 13 de gener de 1841) fou un advocat i polític revolucionari occità. Fou advocat del parlament de Tolosa i diputat als Estats Generals (1788). Maçó, periodista, membre del tribunal de cassació i un dels membres més destacats de la Convenció Nacional, de la qual esdevingué president (1792), representant La Plaine (una facció política moderada) durant la Revolució Francesa. La Plana estava dominada pels radicals Montagnards i Barère, evolucionà del moderantisme cap a una exaltació revolucionària que culminà en la designació com a membre del Comitè de Salvació Pública a l'abril i d'un sans-culottes exèrcit el setembre de 1793. Segons Francois Buzot, Barère va ser responsable del Regnat del Terror, com Robespierre i Louis de Saint-Just. No abandonà Robespierre fins a darrera hora, i fou deportat al Poitou el 1795. Més tard va fer missions diplomàtiques i d'espionatge per a Napoleó I, raó per la qual, quan Lluís XVIII de França restaurà la monarquia borbònica, fou desterrat a Brussel·les per regicidi. No va poder tornar a França fins al triomf de la Revolució de 1830, i pogué viure els darrers dies mercès a una pensió que li passà el nou govern de Lluís Felip I de França. Es dedicà després al periodisme i publicà obres literàries i polítiques.

## Notes

* ↑ La majoria de les detencions durant el Regne del Terror provenien de Barère, Lazare Carnot i Pierre Louis Prieur.

## Referències

* ↑ Histoire des journaux et des journalistes de la révolution française (1789–1796) de Léonard Gallois
* ↑ Mémoires sur la Révolution Française de François Buzot
* ↑ Payne Payen V.de. Memoirs Of Bertrand Barere Vol Iii, 1852.
* ↑ Thomas Babington Macaulay Baron Macaulay, Critical and historical essays. Arxivat 5 January 2024 a Wayback Machine. Appleton, 1866, p. 192
* ↑ Lee, 1902, p. 151

## Bibliografia

* Lee, Guy Carleton. Book Orators of Modern Europe. New York: G.P. Putnam's Sons, 1902, p. 151–52.
# Nicolas Jalabert

Nicolas Jalabert (Masamet, 13 d'abril de 1973) va ser un ciclista francès professional entre 1995 i 2009. Sempre a l'ombra de son germà, Laurent Jalabert, en el seu palmarès sols destaca la Copa de França de ciclisme de 1997.

## Palmarès

* 1994
** 1r a la París-Tours Espoirs
* 1995
** 1r a la Mi-août bretonne
* 1996
** 1r al Gran Premi de la vila de Rennes
** Vencedor d'una etapa del Tour de l'Avenir
* 1997
** 1r a la Copa de França de ciclisme
** 1r al Gran Premi de la vila de Rennes
** 1r a la Ruta Adèlia
* 2002
** Vencedor d'una etapà del Tour de Poitou-Charentes
* 2003
** 1r a la Volta a la Baixa Saxònia
* 2007
** 1r a la Clàssica Loira Atlàntic

### Resultats al Tour de França

* 1997. 135è de la classificació general
* 1998. 49è de la classificació general
* 2000. Abandona
* 2001. 115è de la classificació general
* 2003. 106è de la classificació general
* 2004. 82è de la classificació general
* 2005. 138è de la classificació general
* 2006. 103è de la classificació general
* 2007. 114è de la classificació general
* 2008. Abandona (14a etapa)

### Resultats a la Volta a Espanya

* 1999. Abandona (11 etapa)
* 2004. Abandona (10a etapa)
* 2006. Abandona (9a etapa)

## Referències

* ↑ «Nicolas JALABERT» (en italià). Museo del ciclismo. [Consulta: 2 febrer 2025].
* ↑ «Que sont-ils devenus : Nicolas Jalabert» (en francès). velo101, 24-11-2016. [Consulta: 2 febrer 2025].

## Enllaços externs

* Fitxa de Nicolas Jalabert a sitiodeciclismo.net
# Richard Allen

Richard James Allen (Nagpur, Índia, 1902 - Bangalore, 1969) fou un jugador d'hoquei sobre herba indi, guanyador de tres medalles olímpiques d'or.

## Biografia

Va néixer el 4 de juny de 1902 a la ciutat de Nagpur, població situada a l'estat de Maharashtra, que avui dia forma part de l'Índia però que en aquells dies formava part de l'Índia britànica (Imperi Britànic).
Va morir el 1969 a la ciutat de Bangalore, població situada a l'estat indi de Karnataka.

## Carrera esportiva

Va participar, als 25 anys, als Jocs Olímpics d'Estiu de 1928 realitzats a Amsterdam (Països Baixos), on va aconseguir guanyar la medalla d'or en guanyar la final olímpica, on fou el porter de la selecció índia, davant la selecció neerlandesa. Posteriorment repetí aquesta mateixa medalla en els Jocs Olímpics d'Estiu de 1932 realitzats a Los Angeles (Estats Units), on derrotà en la final la selecció japonesa, i en els Jocs Olímpics d'Estiu de 1936 realitzats a Berlín (Alemanya nazi), on derrotà la selecció alemanya.

## Referències

* 1 2 La base de dades del Comitè Olímpic Internacional (COI) no li concediex la medalla d'or en els Jocs Olímpics d'estiu de 1932 realitzats a Los Angeles si bé en les demés bases de dades si hi apareix esmentat.

## Enllaços externs

* (anglès) www.databaseolympics.com - Richard Allen
# Leonard O'Brien

Leonard O'Brien (North Adams, 20 de gener de 1904 - Boston, 30 de març de 1939) va ser un jugador d'hoquei sobre herba estatunidenc que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla de bronze com a membre de l'equip estatunidenc en la competició d'hoquei sobre herba. Quatre anys més tard, als Jocs de Berlín quedà eliminat en la primera ronda de la competició d'hoquei sobre herba.

## Referències

* 1 2 «Leonard O'Brien Olympic Results». sports-reference.com. Arxivat de l'original el 18 d’abril 2020. [Consulta: 16 juliol 2018].
# Piet Gunning

Piet Gunning (Hoogkerk, 5 de juliol de 1913 - Bloemendaal, 23 de maig de 1967) va ser un jugador d'hoquei sobre herba neerlandès que va competir durant la dècada de 1930.
El 1936 va prendre part en els Jocs Olímpics de Berlín, on va guanyar la medalla de bronze com a membre de l'equip neerlandès en la competició d'hoquei sobre herba.

## Referències

* ↑ «Piet Gunning Olympic Results». sports-reference.com. Arxivat de l'original el 17 de desembre 2012. [Consulta: 7 desembre 2018].
# Carl Menke

Carl Menke (3 de juliol de 1906 - valor desconegut), va ser un jugador d'hoquei sobre herba alemany que va competir durant la dècada de 1930.
El 1936 va prendre part en els Jocs Olímpics de Berlín, on va guanyar la medalla de plata com a membre de l'equip alemany en la competició d'hoquei sobre herba.
En el seu palmarès també destaca la lliga alemanya de 1940.

## Referències

* 1 2 «Carl Menke Olympic Results». sports-reference.com. Arxivat de l'original el 15 de desembre 2012. [Consulta: 7 desembre 2018].
# Burdur şiş

El burdur şiş, que és popular a la zona de Burdur, Turquia, és un tipus de kebab o köfte de la gastronomia turca. Es prepara de manera diferent al şiş köfte, ja que no conté cap espècie o herba excepte sal i es menja sempre amb un tipus especial de pide. El Burdur şiş va obtenir la indicació geogràfica de l'Oficina de Patents i Marques de Turquia l'any 2010.

## Història

Tot i que originalment es feia amb carn de cabra picada a principis del segle XIX, ara es prepara amb carn de vedella picada, degut a la disminució de la cria de cabres i al canvi en el sistema sociocultural natural al llarg dels anys.

## Vegeu també

* Şiş köfte
* Kebab
* Şiş kebap

## Referències

* ↑ Ozmen, Erdem. "Determination of Microbiological and Chemical Quality of Burdur Şiş Köfte Collected from the Fast Food Restaurants in Burdur, Turkey" a 58th International Congress of Meat Science and Technology, 12–17th August 2012, Montreal, Canada.
* ↑ «BURDUR ŞİŞ KÖFTESİ».
* ↑ «burdur şiş köftesi tescil belgesi 155».
* ↑ «burdur sis köftesi».
# Lionel Emmett

Lionel Emmett (Achalpur, 8 de gener de 1913 - Colchester, 9 d'agost de 1996) va ser un jugador d'hoquei sobre herba indi que va competir durant la dècada de 1930.
El 1936 va prendre part en els Jocs Olímpics de Berlín, on va guanyar la medalla d'or com a membre de l'equip indi en la competició d'hoquei sobre herba. Durant la Segona Guerra Mundial va servir a l'Indian Army Medical Corps i fou reconegut com a MBE i va rebre la Creu Militar.

## Referències

* 1 2 «Lionel Emmett Olympic Results». sports-reference.com. Arxivat de l'original el 18 d’abril 2020. [Consulta: 4 agost 2019].
# Mirza Masood

Mirza Nasir-ud-din Masood, més conegut com a Mirza Masood (Delhi, 23 de novembre de 1908 - Delhi, 21 de setembre de 1991), fou un jugador d'hoquei sobre herba indi que va competir durant la dècada de 1930.
El 1936 va prendre part en els Jocs Olímpics d'Estiu de Berlín, on guanyà la medalla d'or en la competició d'hoquei sobre herba.
El 1948 fou nomenat secretari del ministre d'Educació de l'Índia, Abul Kalam Azad. El 1952 fou nomenat cap de missió de la UNESCO a Indonèsia, càrrec que va ocupar fins al 1957. Després de la mort d'Azad el 1958, Jawaharlal Nehru el va nomenar assessor d'educació física, cònsol general a Masqat i Oman, els Emirats Àrabs Units i Bahrain, i ambaixador a l'Aràbia Saudita. Quan va tornar a l'Índia, el 1964, va ser nomenat secretari de la Consell Central de Waqf per Lal Bahadur Shastri.

## Referències

* ↑ «Olympedia – Mirza Nasir-ud-Din Masood». [Consulta: 17 agost 2021].
* ↑ «Mirza Nasiruddin Masud - 1936 Olympics Gold Medallist, UNESCO Chief, Ambassador». [Consulta: 12 febrer 2020].
# Ramon Vidal i Pietx

Ramon Vidal i Pietx (Vic, província de Barcelona, 21 d'octubre de 1912 - Centelles, 2003) fou un eclesiàstic, músic, escriptor i poeta català.
Ingressà al Seminari Diocesà de Vic, amb deu anys fins als divuit anys en què fou expulsat per haver assistit a la manifestació que, a Vic, celebrava la caiguda de la monarquia i la proclamació de la II República. Es matriculà a l'Escola Normal de la Generalitat de Catalunya en iniciar aquesta les seves activitats. Fou deixeble d'Artur Martorell i Bisbal i Salvador Maluquer i Nicolau. El curs de 1934 -1935 obtenia el títol de mestre de primer ensenyament. Va ser un actiu militant de Federació de Joves Cristians de Catalunya.
Durant la Guerra Civil va ser mestre en una escola del CENU a Vic. Fou enviat el front i va ser fet presoner pels franquistes i empresonat. De retorn a Vic ingressà denou al seminari. Fou ordenat sacerdot el 1943. Guanyà les oposicions i fou nomenat mestre de Taradell. Després de diverses destinacions, el 1970 fou mestre de Centelles. On va exercir fins a la seva jubilació l'any 1984. Portant endavant les seves dues vocacions: de sacerdot i de mestre. La jubilació li permeté dedicar-se plenament a la direcció de cors i orfeons. Entre d'altres agrupacions corals dirigí l'Orfeó Vigatà. També va ser un notable excursionista. Alguns dels testimonis d'excussions seves són recollits al volum "Muntanya perdurable" de les seves Memòries.
Ramon Vidal compta amb una producció literària formada per poesia, contes, teatre i novel·la.

## Obra

* Missa Novella (poesia), 1947.
* Nadal a les altes Valls del Ges (narració), 1974.
* La Muntanya perdurable (poesia), 1980.
* De l'esbarzer que no es consum mai (narrativa), 1980.
* Refugi vell d’Ull de Ter (narrativa), 1982.
* Memòries d’un vell infant incorregible - 11 volums - (narrativa), 1983-2000.
* Matines de Nadal (poesia), 1985.
* Nadal a Sant Francesc s’hi Moria (poesia), 1986.
* Marines de la Mare de Déu dels cims (poesia), 1988.
* Mestre! (narrativa), 1990.
* Poemes d’hospital (poesia), 1990.
* El vergeret de la morta (narrativa), 1991.
* Jesús de Natzaret el Crist (poesia), 1993.
* Recull de contalles ingènues (narrativa), 1993.
* D'una escalada interior (poesia) 2003.

## Referències

* ↑ Vidal i Peix, Ramon. Memòries d'un vell infant incorregible. Vol. I a XI. Centelles: La Moderna, 1983 - 2000.
* ↑ Carbonell i Fita, Pere. Formant mestres per a la democràcia. Barcelona: Publicacions de l'Abadia de Montserrat, 2003, p. 99-105.
* ↑ «Cultura Viva 2019. VIII jornada: La recerca etnològica a la Catalunya Central». Museu del Ter, p. 26-29. [Consulta: 18 octubre 2021].
* ↑ Cervera i Betriu, Joan. Clergues excursionistes. Publicacions de l'Abadia de Montserrat, 2004, p. 73-79.

## Bibliografia

* Carbonell i Fita, Pere. Formant mestres per a la democràcia.. Barcelona: Publicacions de l'Abadia de Montserrat, 2003, p. 99 - 105.
* Cervera i Betriu, Joan. Clergues excursionistes. Publicacions de l'Abadia de Montserrat, 2004, p. 73-79.
* Vidal i Peix, Ramon. Memòries d'un vell infant incorregible. Vol. I a XI. Centelles: La Moderna, 1983 - 2000.
# Ca n'Anglada (l'Ametlla del Vallès)

Ca n'Anglada és un antic mas absorbit pel nucli antic del poble de l'Ametlla del Vallès (Vallès Oriental) protegit com a bé cultural d'interès local. És al número 18 del carrer Major.Can Anglada consta als documents antics com a Mas Viver Ferrer. A la talla de 1656 aquest mas era classificat dins la tercera categoria, juntament amb els masos Can Puig-Llunell i Ca l'Arenys. A l'espai del pati hi havia una ferreria, d'aquí el nom Mas Viver Ferrer. A l'ala est de la casa hi havia una capella, actualment abandonada, amb una campana que fou donada a l'església després de la Guerra Civil Espanyola (1936-1939) i mai més fou tornada.
És un complex d'edificis amb dues façanes, una al carrer i una altra a l'interior. Es tracta de dues parts ben diferenciades cronològica i formalment. La més interessant és la part interior; és una masia típica del segle XVI o XVII. La façana és asimètrica amb portal adovellat i el carener paral·lel a la façana. A la planta baixa hi ha dues finestres planes amb arc de pedra i un petit i fals arc conopial. Al primer pis hi ha dues finestres d'arc conopial amb traceria i diferent ornamentació a les impostes: una amb angelets (un d'aquest amb escut) i l'altra amb decoració de formes arquitectòniques. L'ala dreta del complex és una galeria oberta al primer pis, segurament un afegit posterior. La part exterior està totalment reformada. La masia de Ca n'Anglada disposa d'una capella particular denominada Sant Tomàs.

## Referències

* ↑ Gavín, Josep M. Vallès Oriental. Barcelona: Arxiu Gavín i Editorial Pòrtic, 1990 (Inventari d'esglésies, 23). ISBN 84-7306-410-0.
* ↑ 41° 40′ 21.64″ N, 2° 15′ 35.30″ E﻿ / ﻿41.6726778°N,2.2598056°E﻿ / 41.6726778; 2.2598056
* 1 2 3 «Ca n'Anglada». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 juliol 2015].
* ↑ Ca n'Anglada en el seu entorn, a l'Institut Cartogràfic de Caralunya; el topònim no surt en el mapa
# Halo

«Halo» té aquests significats:
* Halo, o aurèola, cercle que es col·loca en les representacions artístiques de personatges significatius amb la finalitat d'exaltar la figura
* Halo galàctic, massa de gas, pols i estrelles velles que envolten una galàxia espiral
* Halo (dispositiu de seguretat), sistema de protecció davant d'accidents utilitzat en carreres de monoplaces
* Halo (pel·lícula)
* Halo (Beyoncé), cançó de Beyoncé
* Halo (fenomen òptic)
* Videojocs:
** Halo (sèrie), franquícia multimilionària de ciència-ficció creada per Bungie, recentment gestionada per 343 Industries i propietat de Microsoft Studios
** Halo: Combat Evolved, popular sèrie de videojocs desenvolupada per Bungie Studios i distribuïda per Microsoft
** Halo 3, videojoc d'acció en primera persona desenvolupat per Bungie Studios exclusivament per a la consola Xbox 360
** Halo 3: ODST, videojoc del gènere FPS desenvolupat per Bungie Studios, exclusivament per a la consola Xbox 360
** Halo: Reach, videojoc d'acció en primera persona en desenvolupament exclusivament per a la consola de videojocs Xbox 360 creat per Bungie Studios i publicat per Microsoft Game Studios
# Nikólskoie (Xebékino)

Nikólskoie - Никольское (rus) - és un poble a l'óblast de Bélgorod, a Rússia. El 2010 tenia 413 habitants. Pertany al districte (raion) de Xebékino.

## Referències

* ↑ «Znamenka» (en anglès). GeoNames. Arxivat de l'original el 2022-01-29. [Consulta: 29 gener 2022].
* ↑ «Генеральный план Шебекинского городского округа». Федеральная государственная информационная система территориального планирования (ФГИС ТП). Arxivat de l'original el 2021-05-27. [Consulta: 29 gener 2022].
* ↑ Koriakov, Iuri B.. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 29 gener 2022].
# Lenny Martinez

Lenny Martinez (Canes, 11 de juliol de 2003) és un ciclista francès, professional des del 2022. Nascut en el sí d'una família de ciclistes, és fill de Miguel Martinez, nebot de Yannick Martinez i net de Mariano Martinez. Actualment corre per l'equip Bahrain Victorious.
En el seu palmarès destaca la victòria a la Mont Ventoux Dénivelé Challenge del 2023.

## Palmarès

* 2021
** 1r al Giro de la Lunigiana i vencedor d'una etapa
** Vencedor d'una etapa al Tour de Valromey
* 2022
** 1r al Giro de la Vall d'Aosta
** Vencedor de 2 etapes a la Ronda de l'Isard
* 2023
** 1r a la Mont Ventoux Dénivelé Challenge
* 2024
** 1r a la Classic Var
** 1r al Trofeu Laigueglia
** 1r a la Classic Grand Besançon Doubs
** 1r al Tour del Doubs
** 1r al Mercan'Tour Classic Alpes-Maritimes

### Resultats a la Volta a Espanya

* 2023. 24è de la classificació general

## Referències

* ↑ «Lenny Martinez rejoint la “Conti” pour 2022», 26-03-2021.
* ↑ «Lenny Martínez, la joven perla francesa con raíces españolas» (en castellà), 02-06-2022. [Consulta: 11 juliol 2023].
* ↑ Fotheringham, Alasdair. «Lenny Martinez signs with Bahrain Victorious to target Tour de France». ProCyclingStats, 04-08-2024 (arxiu). [Consulta: 3 febrer 2025].
* ↑ Fotheringham, Alasdair. «Lenny Martinez wins shortened CIC - Mont Ventoux». CyclingNews, 13-06-2023. [Consulta: 13 juny 2023].

## Enllaços externs

* Lenny Martinez a ProCyclingStats
# Robert Stannard

Robert Stannard (Sydney, 16 de setembre de 1998) és un ciclista australià d'origen neo-zelandès. Actualment corre a l'equip Bahrain Victorious. En el seu palmarès destaca el Tour de Valònia del 2022.

## Palmarès

* 2016
** Vencedor d'una etapa al Tour of the Great South Coast
* 2017
** 1r al Gravel and Tar
** Vencedor d'una etapa al Rhône-Alpes Isère Tour
* 2018
** 1r al Giro del Belvedere
** 1r al Gran Premi de Poggiana
** 1r al Piccolo Giro de Llombardia
** Vencedor d'una etapa al Tour de Bretanya
** Vencedor d'una etapa al Girobio
* 2022
** 1r al Tour de Valònia

### Resultats a la Volta a Espanya

* 2020: 76è de la classificació general
* 2021: 119è de la classificació general
* 2022. 81è de la classificació general

## Referències

* ↑ Robert Stannard joins new team and country in quest to join top cycling ranks
* ↑ Weislo, Laura. «Robert Stannard signs with Bahrain Victorious after accepting doping sanction». ProCyclingStats, 20-08-2024 (arxiu). [Consulta: 3 febrer 2025].
* ↑ «Robert Stannard se hace con el Tour de Valonia, Jan Bakelants con la última etapa» (en spanish), 27-07-2022. [Consulta: 5 agost 2022].

## Enllaços externs

* Robert Stannard a ProCyclingStats
# Operation Fortune: Ruse de Guerre

Operation Fortune: Ruse de Guerre és una pel·lícula de comèdia d'acció d'espionatge del 2023 dirigida per Guy Ritchie i escrita per Ritchie, Ivan Atkinson i Marn Davies. La pel·lícula és protagonitzada per Jason Statham, Aubrey Plaza, Josh Hartnett, Cary Elwes, Bugzy Malone i Hugh Grant. La pel·lícula tracta sobre un espia, Orson Fortune (Statham), que ha de recuperar un dispositiu d'alta tecnologia robat abans que un traficant d'armes (Grant) el pugui vendre al millor postor. S'ha doblat i subtitulat al català.
Operació Fortune: Ruse de Guerre es va estrenar als cinemes a escala internacional el 4 de gener de 2023 i als Estats Units el 3 de març. Es va estrenar digitalment a Amazon Prime Video al Regne Unit el 7 d'abril.

## Referències

* ↑ Kroll, Justin. «Jason Statham And Guy Ritchie Reteam On Spy Thriller 'Five Eyes' For Miramax; STX Lands Worldwide Distribution Rights». Deadline Hollywood, 03-09-2020. Arxivat de l'original el 30 abril 2021. [Consulta: 23 juliol 2022].
* ↑ «Operation Fortune». Goita què fan, ara!. [Consulta: 22 abril 2023].
* ↑ «beIN's MIRAMAX Production 'Operation Fortune: Ruse de guerre' hits cinemas world-wide», 04-01-2023. Arxivat de l'original el 5 gener 2023. [Consulta: 4 gener 2023].
* ↑ Devine, Paul. «Prime Video To Release Guy Ritchie's Operation Fortune: Ruse De Guerre -» (en anglès britànic), 14-02-2023. Arxivat de l'original el 2023-03-22. [Consulta: 22 març 2023].

## Enllaços externs

* Operation Fortune: Ruse de Guerre - Lloc web oficial
# Winona LaDuke

Winona LaDuke (White Earth, Minnesota, 1959) és una activista americana, filla d'un actor anishinaabemowin de repartiment i una professora d'art jueva. Graduada en Harvard, on fou iniciada en l'activisme pel cherokee Jimi Durham, treballà a l'escola de la reserva, on ha destacat com a activista social, ja que va crear la White Earth Land Recovery Project per a recuperar els 800.000 acres robats a la reserva.
Durant els 80 va fer campanya contra el projecte de James Bay i el 1994 fou arrestada per oposar-se a les tales d'arbres. Ha escrit la novel·la Last standing woman (1997) i All our relations: native struggles for land and life (1999). El 2000 fou candidata a la vicepresidència dels EUA pel Green Party, presidit per Ralph Nader.